CELEX: 62009TN0079
Language: fi
Date: 2009-02-20 00:00:00
Title: Asia T-79/09: Kanne 20.2.2009 — Ranska v. komissio

16.5.2009   
            
            
               FI
            
            
               Euroopan unionin virallinen lehti
            
            
               C 113/37
            
         Kanne 20.2.2009 — Ranska v. komissio
   (Asia T-79/09)
   2009/C 113/75
   Oikeudenkäyntikieli: ranska
   
      Asianosaiset
   
   
      Kantaja: Ranskan tasavalta (asiamiehet: E. Belliard, G. de Bergues ja A.-L. Vendrolini)
   
      Vastaaja: Euroopan yhteisöjen komissio
   
      Vaatimukset
   
   
               —
            
            
               Riidanalainen päätös on kumottava
            
         
               —
            
            
               komissio on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Käsiteltävänä olevalla kanteella kantaja vaatii kumottavaksi komission 10.12.2008 tekemää päätöstä K(2008) 7846 lopullinen, jolla komissio on katsonut, että sellaisten vapaaehtoisten maksujen, joita toimialakohtaiset järjestöt perivät suorittamiensa tehtävien rahoittamiseksi edustamiensa ammattikuntien jäseniltä, muuttaminen pakollisiksi oli EY 87 artiklan 1 kohdassa tarkoitettua valtiontukea merkitsevä toimenpide.
   Kanteensa tueksi kantaja vetoaa asiasisällön osalta kanneperusteeseen, joka koskee
   
               —
            
            
               EY 87 artiklan 1 kohdassa tarkoitetun valtiontuen käsitteen vääristämistä, koska komissio on katsonut, että toisin kuin Ranskan hallitus väittää, nämä pakollisiksi muutetut vapaaehtoiset maksut ovat veronluonteisia maksuja eli valtion varoja, vaikka
               
                           —
                        
                        
                           toimialakohtaisten järjestöjen hyväksymismenettelyä tai toimialakohtaisten sopimusten jatkamismenettelyä ei voida pitää keinoina, joilla valtio panee täytäntöön tietyn toimintatavan, jonka se on aikaisemmin määritellyt
                        
                     
                           —
                        
                        
                           toimialakohtaiset järjestöt määräävät sopimuksissaan vapaaehtoisista pakollisiksi muutettujen maksujen laskentaperusteesta, määrästä, käyttökohteesta ja käytöstä julkisten viranomaisten osallistumatta tähän missään vaiheessa
                        
                     
                           —
                        
                        
                           vapaaehtoisista pakollisiksi muutetut maksut on ehdottomasti käytettävä niiden toimintojen rahoittamiseen, joihin ne on tarkoitettu, eikä niitä anneta koskaan julkisten viranomaisten käyttöön
                        
                     
                           —
                        
                        
                           ne, jotka ovat velvollisia maksamaan vapaaehtoisesta pakolliseksi muutetun maksun, hyötyvät välttämättä sillä rahoitetuista toiminnoista, joiden kustannuksista toimialan toimijat vastaavat yhdessä kyseisen tuotteen ostajien tai myyjien ominaisuudessa